రాజకీయ లక్ష్యాలను సాధించడం కోసమంటూ సిక్కిం సెక్టార్లోని డోకాలాలోకి ‘చొరబడవద్దని’ భారత్ను చైనా హెచ్చరించింది. పరిస్థితి తీవ్రత క్రమంగా పెరగకుండా ఉండాలంటే ఆ ప్రాంతం నుంచి వెంటనే భారత్ బలగాలు వెనక్కి వెళ్లిపోవాలని స్పష్టం చేసింది. భారత్తో ప్రతిష్టంభనపై బీజింగ్లోని విదేశీ రాయబారులతో ఎప్పటికప్పుడు సంభాషణలు జరుపుతున్నట్లు చైనా విదేశీ మంత్రిత్వ శాఖ తెలిపింది. కాగా, డోకాలాలో చైనా బలగాలు ఎంతో సహనంతో ఎదురు చూస్తున్నాయని, అయితే, అవి నిరవధికంగా అక్కడే ఉండలేవని విదేశీ రాయబారులకు చైనా తేల్చి చెప్పింది. చైనా వైఖరి విదేశీ రాయబారులకు ఆందోళన కలిగిస్తోందని, భారత్, భూటాన్ రాయబారులు ఇదే విషయాన్ని తమ తమ దేశాలకు చేరవేశారని అక్కడి మీడియా తెలిపింది. సిక్కిం ప్రతిష్టంభన ఇరు దేశాల మధ్య పూర్తిస్థాయి ఘర్షణకూ దారితీయవచ్చని కూడా చైనా మీడియా స్పష్టం చేస్తోంది. డోకాలాలో రోడ్ల పనులను అడ్డుకోవడం చైనా సార్వభౌమాధికారంపై చొరబాటు అని అభివర్ణిస్తోంది.
rajakeeya lakshyaalanu saadhinchadam kosamantu sikkim sectarloni dokalaloki ‘chorabadavaddani’ bhaaratnu chaina heccharinchindi. paristhiti teevrata kramangaa peragakunda undalante aa praantam nunchi ventane bharat balagaalu venakki vellipovalani spashtam chesindi. bhaaratto pratishtambhanapai beejingloni videshee raayabaarulatoe eppatikappudu sambhaashanalu jaruputunnatlu chaina videshee mantritva saakha telipindi. kaga, dokalalo chaina balagaalu entho sahanamtho eduru chustunnayani, ayithe, avi niravadhikamgaa akkade undalevani videshee raayabaarulaku chaina telchi cheppindi. chaina vaikhari videshee raayabaarulaku aandolana kaligistondani, bharat, bhootan raayabaarulu ide vishayaanni tama tama deshaalaku cheravesarani akkadi media telipindi. sikkim pratishtambhana iru deshaala madhya puurtisthaayi gharshanakuu daariteeyavacchani kuudaa chaina media spashtam chestondi. dokalalo rodla panulanu addukovadam chaina saarvabhoumaadhikaarampai chorabaatu ani abhivarnistondi.